**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

Проект

**НАРЕДБА № …………………**

**от ………………………………. г.**

**за изискванията за директни доставки от производителя на малки количества първични продукти от растителен произход**

Раздел I **Общи положения**

**Чл. 1.** (1) С тази наредба се уреждат условията и реда за директната доставка на малки количества първични продукти от растителен произход, извършена от производителя, до крайния потребител или до местни обекти за търговия на дребно, които извършват директни доставки до крайния потребител.

(2) Малки количества първични продукти от растителен произход са количествата, които производителят доставя директно до крайния потребител или до местни обекти за търговия на дребно, които извършват директни доставки на краен потребител, но не повече от следните количества годишно:

1. зърнени култури от всякакъв вид до 500 кг.;

2. семена от елдаи култивирани сортове амарант до 500 кг.;

3. бобови култури до 500 кг.;

4. маслодайни семена до 500 кг.;

5. картофи за консумация до 2 000 кг.;

6. зелеви култури до 2 000 кг.;

7. плодове от зебенчукови култури от сем. Solanaceaе и сем. Cucurbitaceae до 500 кг.;

8. кореноплодни зеленчуци до 500 кг.;

9. лукови култури до 300 кг.;

10. бобови зеленчуци до 300 кг.;

11. листни зеленчуци до 150 кг.;

12. плодове от семкови овощни плодове до 2 000 кг.;

13. плодове от костилкови овощни видове до 2 000 кг.;

14. ягодоплодни култури, до 250 кг.;

15. ядки необелени до 700 кг.;

16. трапезно грозде, киви до 2000 кг.;

17. култивирани и диворастящи гъби до 500 кг.

(3) С наредбата се определят национални мерки в съответствие с чл. 1, параграф 3 от Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (ОВ L 139/1 от 30 април 2004 г.) (Регламент (ЕО) № 852/2004).

Раздел II

**Изисквания към бизнес операторите, които извършват директни доставки на малки количества първични продукти от растителен произход до крайния потребител или до местни обекти за търговия на дребно, които извършват директни доставки до крайния потребител**

**Чл. 2.** (1) При осъществяване на директна доставка от производителя, до крайния потребител или до местни обекти за търговия на дребно, които извършват директни доставки до крайния потребител, бизнес операторите трябва да спазват следните хигиенни изисквания:

1. първичните продукти от растителен произход трябва да са защитени от замърсяване по време на добива и обработката им;

2. съоръженията, контейнерите и оборудването трябва да се поддържат чисти, а след почистването им да бъдат дезинфекцирани по подходящ начин;

3. водата, която се използва да е питейна по смисъла на чл. 2, пар. 1, буква ж) от Регламент (ЕО) № 852/2004 или чиста.

(2) Бизнес операторите, които извършват директни доставки по чл. 1:

1. отговарят за безопасността и качеството на първичните продукти от растителен произход;

2. трябва да са преминали предварителни и периодични медицински прегледи по реда на Наредба № 15 от 27 юни 2006 г. за здравните изисквания към лицата, работещи в детските заведения, специализираните институции за деца и възрастни, водоснабдителните обекти, предприятията, които произвеждат или търгуват с храни, бръснарските, фризьорските и козметичните салони (обн. ДВ. бр. 57 от 2006 г., посл. изм. ДВ. бр.87 от 2017 г.);

3. вземат мерки за предотвратяване на замърсяването от животни или вредители;

4. съхраняват и работят с отпадъци и токсични вещества по начин, който гарантира избягване на замърсяването на първичните продукти;

5. използват правилно продуктите за растителна защита и биоцидите съгласно действащото законодателство.

(3) Бизнес операторите, които извършват директни доставки по чл. 1 са длъжни да спазват издадените от контролния орган предписания и да предприемат необходимите коригиращи действия.

**Чл. 3.** (1) За целите на проследимостта бизнес операторите, извършващи директни доставки на първични продукти от растителен произход, водят записи, които съдържат най-малко следната информация:

1. вид на продукта;

2. общото количество на произведените първични продукти;

3. количество и видове продукти, директно доставени до крайния потребител;

4. количеството и видове продукти, доставяни до местни търговски обекти, включително имената и адресите на тези обекти;

5. дата на добива и дата на доставката;

6. място на доставката;

7. име и подпис на бизнес оператора.

(2) Когато в друг нормативен акт е определено да се водят записи, които съдържат информацията по ал. 1, същият може да бъде използван за целите на тази наредба.

**Чл. 4.** Бизнес операторите, извършващи директни доставки на първични продукти от растителен произход са длъжни да поставят следната информация на местата, където предлагат продуктите си:

1. име и адрес на производителя;

2. дата на добива;

3. място на добива.

**Чл. 5.** (1) Бизнес операторите, които извършват директни доставки по чл. 1, съхраняват цялата съпътстваща документация за период от една година след датата на реализацията на продукта.

(2) Бизнес операторите по ал. 1, трябва да предоставят информация за поддържаната от тях документация на служителите на Българската агенция по безопасност на храните, които осъществяват официален контрол върху първичните продукти от растителен произход и на получаващите доставки бизнес оператори при поискване.

**Чл. 6.** При директни доставки на първични продукти от растителен произход до крайния потребител или до обект за търговия на дребно, първичните продукти се придружават с декларация за съответствие, съгласно приложението.

Раздел III

**Изисквания към първичните продукти от растителен произход**

**Чл. 7.** Първичните продукти от растителен произход, които се предлагат за директна доставка трябва да отговарят на следните качествени изисквания:

1. да са цели и здрави и със задоволителна степен на зрялост ;

2. да са чисти, без видими странични примеси;

3. да нямат неспецифичен мирис и/или вкус;

4. да са с цвят, характерен за продукта.

**Чл. 8.** Не се предлагат за директна доставка:

1. първични продукти от растителен произход, засегнати от гниене или други повреди, които биха ги направили негодни за консумация;

2. зърнени култури с признаци на видимо загниване, с наличие на складови неприятели и/или следи от тяхната дейност.

**Чл. 9.** (1) Картофите, които се предлагат за директна доставка трябва да са цели, здрави, без замърсяване от почвата и други примеси, без повреди от вредители, без повишена повърхностна влажност, без загниванеи поставени в подходящи опаковки.

(2) За картофите, които се предлагат за директна доставка в насипно състояние на мястото на продажба трябва да има поставена информация за производителя, дата и място на добива.

**Чл. 10.** (1) Ядките, които се предлагат за директна доставка трябва да отговарят на следните качествени изисквания:

1. да са цели, здрави, чисти, нормално развити;

2. да имат цвят, характерен за продукта;

3. да имат вкус и мирис, характерни за продукта, без специфичен мирис и привкус;

4. да нямат странични примеси;

5. да са неповредени от насекоми или гризачи;

6. да няма наличие на живи/и или мъртви вредители.

(2) Не се предлагат за директна доставка загнили ядки.

**Чл. 11.** Първичните продукти от растителен произход, които се предлагат за директна доставка не трябва да съдържат остатъчни количества от пестициди, които надвишават максимално допустимите граници на остатъчни вещества от пестициди, определени в Регламент (ЕО) № 396/2005 на Европейския парламент и на Съвета от 23 февруари 2005 година относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70/1 от 16 март 2005 г.).

**Чл. 12.** Опаковките, в които се предлагат и съхраняват първичните продукти от растителен произход, предназначени за директна доставка, трябва да отговарят на изискванията на Регламент (ЕО) № 1935/2004 на Европейския парламент и на Съвета от 27 октомври 2004 г. относно материалите и предметите, предназначени за контакт с храни, и за отмяна на директиви 80/590/ЕИО и 89/109/ЕИО (ОВ, L 338/4 от 13 ноември 2004 г.).

**Чл. 13.** Предварително опакованите първични продукти от растителен произход се поставят в подходящи опаковки, които не трябва да са източник на замърсяване, с етикет, съдържащ следната минимална информация:

1. наименование на продукта;

2. име и адрес на производителя;

3. дата на добива;

4. условия на съхранение.

**Чл. 14.** Първичните продукти от растителен произход се етикетират съгласно изискванията на чл. 17 и 18 от Закона за храните.

**Раздел IV  
Регистрация и официален контрол**

**Чл. 15.** (1) Директна доставка по чл. 1, параграф 3 от Регламент (ЕО) № 852/2004 се извършва при спазване на изискванията на чл. 37 - 39 от Закона за храните.

(2) Доставките на първични продукти от растителен произход се извършват от бизнес оператор, вписан в регистъра по чл. 24, ал. 1 от Закона за храните.

(3) Доставките на първични продукти от растителен произход се извършват в административната област по вписване и във всички съседни на нея административни области.

**Чл. 16.** Контролът по изпълнението на изискванията на тази наредба се извършва по реда на Закона за храните, Закона за защита на растенията, Закона за прилагане на Общата организация на пазарите на земеделски продукти на Европейския съюз, Закона за управление на агрохранителната верига и Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (ОВ, L 95/1 от 7 април 2017 г.).

**Допълнителни разпоредби**

**§ 1.** По смисъла на тази наредба:

„Административна област“ е област по смисъла на Закона за административно-териториалното деление на Република България, като област София-град и Софийска област се приемат за една административна област.

**§ 2.** За целите на тази наредба се прилагат определенията, предвидени в Регламент (ЕО) № 178/2002 и Регламент (ЕО) № 852/2004.

**Заключителни разпоредби**

**§ 3.** Наредбата се издава на основание чл. 6 от Закона за храните.

**§ 4.** Наредбата е нотифицирана по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (обн., ОВ, бр. L 241/1 от 17 септември 2015 г.).

**§ 5.** Изпълнението на тази наредба се възлага на изпълнителния директор на Българската агенция по безопасност на храните.

**§ 6.** Наредбата влиза в сила в 14-дневен срок от обнародването ѝ в „Държавен вестник“.

**Десислава Танева**

*Министър на земеделието, храните и горите*

Приложение към чл. 6

|  |
| --- |
| **ДЕКЛАРАЦИЯ ЗА СЪОТВЕТСТВИЕ** |
| **№ по ред ............../дата ..................** |
|  |
| Долуподписаният производител на първични продукти от растителен произход ......................................................................................................................................................  (собствено, бащино и фамилно име)  с постоянен адрес:  област ............................................, община .............................................................................  гр./с. ............................................................................................................................................  ул. (кв.) .................................. № ...............................................................................................  бл. ........, вх. ..........., етаж ......, ап. ............................................................................................  тел. ............................, моб. тел……………  собственик на обект с рег. № .................................................................................................,   |  | | --- | | в качеството си на ...................................................................................................................................................... | | (лице, извършващо директна доставка/собственик, наемател | | или ползвател на обект за търговия на дребно) |   Произход на доставката ............................................................................................................  ......................................................................................................................................................  (име по вписване/регистрация, адрес на обекта за търговия на дребно гр./с.,  община, област, ж.к./ул., №, бл., вх., ап., тел.) |
| С документа гарантирам, че продуктите, които са описани, са добити при спазване на  Изискванията на Наредба № ……… за изискванията за директни доставки от производителя на малки количества първични продукти от растителен произход и са предназначени за директна доставка до: |
| 1. краен потребител ......................................................................................................................... |
| 2. обект за търговия на дребно (вид на обекта, адрес, област) ............................................................................................................... |
|  |
|  |

|  |  |  |  |  |
| --- | --- | --- | --- | --- |
| № | Продукт | Количество (кг) | Партиден №/дата на добив | Срок на трайност |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |
| --- |
| Продуктите са предназначени за: |
| 1. директна консумация; |
| 2. консумация след термична преработка. |
| Към датата на извършване на директната доставка общото количество на извършените от мен директни доставки за календарната година е: …………………………....... кг. |
| Дата/час и място на доставката: ………………………………………………..   |  | | --- | | ДЕКЛАРИРАМ, ЧЕ ПРЕЗ 20 .... г.: | | Първичните продукти от растителен произход са добити при следните условия: | | 1) при отглеждането им не са използвани неразрешени за употреба пестициди; | | 2) не са използвани продукти за растителна защита и биоциди, които могат да повлияят на безопасността и качеството на продуктите. |   ...................................................................................................................................................... |
| ...................................................................................................................................................... |
| Известно ми е, че за деклариране на неверни данни нося наказателна отговорност по чл. 313 от Наказателния кодекс. |
|  |

|  |  |  |
| --- | --- | --- |
| Декларатор: ............................................................ |  |  |
| (име и подпис) |  |  |
| Доставчик: ............................................................ |  | Приел |
| (име и подпис) |  | доставката: .............................................................. |
|  |  | (име и подпис) |